N42 Jotvingis

N42 „Jotvingis“ – karo laivas, „Vidar“ klasės minų traleris, priklausantis Lietuvos karinėms jūrų pajėgoms, kurios jį naudoja kaip Priešmininių laivų diviziono vadovavimo ir aprūpinimo laivą.Karinių jūrų pajėgų laivas N42 „Jotvingis“ uk.mfa.lt Laivas vykdo valstybinės sienos ir išskirtinės ekonominės zonos kontrolę Baltijos jūroje, paieškos ir gelbėjimo operacijas.Karinių jūrų pajėgų laivo N42 „Jotvingis“ įgula suteikė pagalbą lenkų jachtai kam.lt Taip pat atlieka flotilės aprūpinimą jūroje, minų paieškos ir išminavimo operacijas. Iš „Jotvingio“, kaip laivo–vadavietės, vadovaujama kariniams mokymams ir operacijoms jūroje. Dalyvauja NATO jūrinių pajėgų Nuolatinės parengties priešmininių laivų grupės veikloje.NATO laivų grupėje budintis laivas N42 "Jotvingis" trumpam prisišvartavo savo uoste kariuomene.lt12.12. Lietuvos karinių jūrų pajėgų laivas ,,Jotvingis“ (N42) yra pasiruošęs perimti vadovavimą NATO priešmininių laivų grupei  aidas.lt

N42 „Jotvingis“ yra 64,8 m ilgio, 12 m pločio, 4,6 m grimzlės, 1 750 t vandentalpos. Laive pastatyti du WICHMANN dyzeliniai varikliai po 2 100 AJ galios, išvystantys maksimalų greitį iki 15 mazgų. Įgulą sudaro 50 karių, prie kurių gali prisijungti iki 20 štabo karių. Ginkluotas dviem BOFORS tipo 40 mm pabūklais ir kulkosvaidžiais MG3, radioelektroninėmis kovos priemonėmis. Laivo įgula ginkluota pistoletais „Glock“ ir automatiniais šautuvais G36.

N42 „Jotvingis“ – tai buvęs Norvegijos karališkojo laivyno minų traleris „Vidar“, 1977 m. suprojektuotas ir pastatytas Bergeno „Mjellem and Karlsen“ laivų statykloje. Pavadintas Odino sūnaus Vidaro vardu (iš skandinavų mitologijos). Vykdė minavimo užduotis. 2000 m. po kapitalinio remonto buvo pritaikytas aprūpinimo ir štabo laivo funkcijoms atlikti. Dalyvavo keliose nacionalinėse ir tarptautinėse misijose. Ryškiausi momentai laivo tarnybos istorijoje – 2004 ir 2005 m., kai „Vidar“ buvo NATO 1-osios priešmininės kovos grupės (MCMFORNORTH) flagmanas.Minelegger og kommandofartøy mil.no

2006 m. norvegų minų traleris perduotas Lietuvai ir jam suteiktas baltų genties jotvingių vardas.

 Šaltiniai 

Kategorija:Karo laivai
Kategorija:Lietuvos laivai
Kategorija:Lietuvos kariuomenės Karinės jūrų pajėgos